ai4bharat/Pralekha huggingface dataset:
માહિતી અને પ્રસારણ મંત્રાલય
ભારત અને વિયેતનામે ડિજિટલ મીડિયામાં ભાગીદારી સ્થાપિત કરવા માટેના પત્ર પર હસ્તાક્ષર કર્યા
શ્રી અનુરાગ ઠાકુર કહ્યું છે કે, એકસાથે વહેંચવા અને વધવા માટે ઘણું બધું છે
કેન્દ્રીય માહિતી અને પ્રસારણ મંત્રી શ્રી અનુરાગ ઠાકુરે આજે વિયેતનામ સરકારના માહિતી અને સંદેશાવ્યવહાર મંત્રી શ્રી ન્ગ્યુએન મનહ હંગ સાથે ડિજિટલ મીડિયાના ક્ષેત્રોમાં સહયોગ અંગેના ઇરાદા પત્ર  પર હસ્તાક્ષર કર્યા, જે સાથે ભારત અને વિયેતનામ ભાગીદારીને મજબૂત કરવાનો માર્ગ મોકળો કર્યો.
LoI ડિજિટલ મીડિયા અને સામાજિક નેટવર્ક્સ પર નીતિઓ અને નિયમનકારી માળખું સ્થાપિત કરવા અને બંને દેશોમાં મીડિયા વ્યાવસાયિકો અને અધિકારીઓ માટે ક્ષમતા નિર્માણ અને તાલીમ કાર્યક્રમોનું સંચાલન કરવા માટે માહિતી અને અનુભવની વહેંચણીની કલ્પના કરે છે.
શ્રી ઠાકુરના નિવાસસ્થાને બંને માનનીય મંત્રીઓ વચ્ચેની સૌહાર્દપૂર્ણ ચર્ચામાં ભારત અને વિયેતનામ વચ્ચેના સંબંધોમાં ઉષ્મા પ્રતિબિંબિત થઈ હતી. કેન્દ્રીય માહિતી અને પ્રસારણ મંત્રીએ ભારપૂર્વક જણાવ્યું હતું કે માનનીય રાષ્ટ્રપતિ અને માનનીય પ્રધાનમંત્રીની તાજેતરની વિયેતનામની મુલાકાતોથી ભારત અને વિયેતનામ વચ્ચેના ગાઢ સંબંધો વધુ મજબુત બન્યા છે અને આજની બેઠક દ્વિપક્ષીય સહકારને આકાર આપશે કે જે નવી ટેક્નોલોજી અને પડકારોનું ક્ષેત્ર, જેમ કે "ઇન્ફોડેમિક", જેની સામે તમામ દેશો કોવિડ-19 રોગચાળા દરમિયાન ઝઝૂમી રહ્યા છે. શ્રી ઠાકુરે વિયેતનામના સમકક્ષને ફેબ્રુઆરી 2021થી સરકાર દ્વારા લાગુ કરવામાં આવેલા ડિજિટલ મીડિયા એથિક્સ કોડ વિશે પણ માહિતી આપી હતી.
શ્રી હંગે શ્રી ઠાકુરને વિયેતનામ આવવા આમંત્રિત કર્યા હતા અને સફળતાની બાબતોના વ્યાપક પ્રસાર અને લોકો વચ્ચેના મજબૂત સંબંધો માટે બંને દેશોના પત્રકારોને એકબીજાના રાષ્ટ્રોમાં સામાજિક-આર્થિક વિકાસ વિશે માહિતી મેળવવા સક્ષમ બનાવવા વિશે વાત કરી હતી.
આ બેઠકમાં પ્રસારભારતીના સીઈઓ શ્રી શશિ શેખર વેમ્પતી, શ્રી જયદીપ ભટનાગર, પ્રિન્સિપાલ ડીજી, પીઆઈબી; અને શ્રી વિક્રમ સહાય, માહિતી અને પ્રસારણ મંત્રાલયના સંયુક્ત સચિવ, ભારતીય અને વિયેતનામી પક્ષના અન્ય અધિકારીઓ પણ ઉપસ્થિત રહ્યા હતા.
આ વર્ષ ભારત અને વિયેતનામ વચ્ચે "વ્યાપક વ્યૂહાત્મક ભાગીદારી"ના પાંચ વર્ષ પૂર્ણ કરે છે અને વર્ષ 2022 બંને દેશો વચ્ચેના રાજદ્વારી સંબંધોના પચાસ વર્ષ પૂરા કરશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 96.82 કરોડ લોકોને રસી આપવામાં આવી
છેલ્લા 24 કલાકમાં 18,987 નવા કેસ
સક્રિય કેસ કુલ કેસના 1% કરતા ઓછા છે, હાલમાં 0.61% છે; માર્ચ 2020 પછી સૌથી ઓછા
ભારતમાં સક્રિય કેસનું ભારણ 2,06,586 થયું, 215 દિવસમાં સૌથી ઓછું
સાજા થવાનો દર હાલમાં 98.07% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 19,808 દર્દીઓ સાજા થયા, કુલ વધીને 3,33,62,709 દર્દીઓ સાજા થયા
સાપ્તાહિક પોઝિટિવીટી દર છેલ્લા 111 દિવસથી 3% કરતા ઓછો થઈ ગયો છે, હાલમાં 1.44% છે
દૈનિક પોઝિટિવીટી દર 1.46% પહોંચ્યો, છેલ્લા 45 દિવસથી 3% કરતા ઓછો
કુલ 58.76 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
મંત્રીમંડળ
કેન્દ્રીય મંત્રીમંડળે વિશ્વ વ્યાપાર સંઘ માં પર્મેનન્ટ મિશન ઓફ ઈન્ડિયા, સેન્ટર ફોર ટ્રેડ એન્ડ ઈન્વેસ્ટમેન્ટ લૉ  અને સેન્ટર ફોર ટ્રેડ એન્ડ ઈકોનોમિક ઈન્ટિગ્રેશન  વચ્ચેના મેમોરેન્ડમ ઓફ અંડરસ્ટેન્ડિંગને મંજૂરી આપી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રીય મંત્રીમંડળે ધ ગ્રેજ્યુએટ ઈન્સ્ટીટ્યુટ ઓફ ઈન્ટરનેશનલ એન્ડ ડેવલપમેન્ટ સ્ટડીઝ, જિનિવા અંતર્ગત વિશ્વ વ્યાપાર સંઘ માં પર્મેનન્ટ મિશન ઓફ ઈન્ડિયા, સેન્ટર ફોર ટ્રેડ એન્ડ ઈન્વેસ્ટમેન્ટ લૉ  અને સેન્ટર ફોર ટ્રેડ એન્ડ ઈકોનોમિક ઈન્ટિગ્રેશન  વચ્ચેના મેમોરેન્ડમ ઓફ અંડરસ્ટેન્ડિંગ ને મંજૂરી આપી છે.
લાભો:
ગ્રેજ્યુએટ ઈન્સ્ટીટ્યુટ ઓફ ઈન્ટરનેશનલ એન્ડ ડેવલપમેન્ટ સ્ટડીઝ, જિનિવાના સીટીઈઆઈ સાથેના એમઓયુથી સીટીઆઈએલના કર્મચારીઓને સંશોધન તકો અને મૂલ્યવાન શિક્ષણ પ્રાપ્તિ થશે તેમજ આંતરરાષ્ટ્રીય વ્યાપાર અને રોકાણ કાયદાના ક્ષેત્રમાં વાણિજ્ય વિભાગમાં પણ તક પ્રાપ્ત થઈ શકશે. આ ઉપરાંત, ડીઓસી અધિકારીઓ, સીટીઆઈએલના સંશોધકો અને શિક્ષણવિદ્દોને આંતરરાષ્ટ્રીય વ્યાપારના સમકાલીન મુદ્દાઓની સમજ વધારવા આ એમઓયુ અંતર્ગત ક્ષમતા નિર્માણ કાર્યક્રમો અથવા પ્રવૃતિઓ તેમજ આંતરરાષ્ટ્રીય વ્યાપાર અને રોકાણ કાયદામાં ભારતની સ્થિતિ માટે સહયોગ નિર્માણ થઈ શકશે.
સીટીઈઆઈ સાથેના એમઓયુ અંતર્ગત પ્રસ્તાવિત સહયોગથી, સીટીઆઈએલના કર્મચારીઓ તથા વાણિજ્ય વિભાગના તથા અન્ય સરકારી એજન્સીઓનાં કર્મચારીઓ સહિત સંશોધકો તથા શિક્ષણવિદ્દોને ક્ષમતા નિર્માણ અને સંશોધન આધારિત પ્રવૃતિઓથી લાભ થશે. આ ભારતની આંતરરાષ્ટ્રીય ટ્રેડ નેગોશિયેશન્સ અને ડિસપ્યુટ સેટલમેન્ટના વિવિધ મુદ્દાઓમાં સ્થિતિ મજબૂત કરવા લાભદાયી નીવડશે.
વિગતો:
ભારત, સ્વિત્ઝર્લેન્ડ તથા અન્ય દેશોના શિક્ષણવિદ્દો, પ્રેક્ટિશનર્સ, નિર્ણાયકો, નીતિ ઘડવૈયાઓ અને વિદ્યાર્થીઓ આંતરરાષ્ટ્રીય વ્યાપાર અને રોકાણ કાયદા તથા સંબંધિત ડિસિપ્લીન્સના નવા અને ઉભરતા ક્ષેત્રોમાં ટેકનિકલ અને નવીનતમ સમજ પ્રાપ્ત કરી શકશે. આ એમઓયુ ત્રણ વર્ષ માટે અમલી રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે બંધારણનાં 5માં પરિશિષ્ટ હેઠળ રાજસ્થાનના સંદર્ભમાં જાહેર કરાયેલાં અનુસૂચિત ક્ષેત્રોને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં રાજસ્થાનનાં સંદર્ભે તા. 12મી ફેબ્રુઆરી, 1981ના બંધારણીય આદેશ  114ને રદ કરીને નવો આદેશ બહાર પાડીને ભારતીય બંધારણનાં 5માં પરિશિષ્ટ હેઠળ જાહેર કરાયેલાં અનુસૂચિત ક્ષેત્રોને મંજૂરી આપી છે.
નવો બંધારણીય આદેશ પ્રસિદ્ધ કરવાને કારણે રાજસ્થાનની અનુસૂચિત જનજાતિઓને બંધારણનાં 5માં પરિશિષ્ટ હેઠળ ઉપલબ્ધ સુરક્ષા પ્રાપ્ત થશે.
રાજસ્થાન સરકારે ભારત સરકારને બંધારણના 5માં પરિશિષ્ટ હેઠળ રાજસ્થાન રાજ્યમાં અનુસૂચિત ક્ષેત્રો વિસ્તારવા માટે વિનંતિ કરી હતી.
લાભાર્થીઓ
બાંસવાડા, ડુંગરપુર અને પ્રતાપગઢમાં રહેતા આદિજાતિનાં લોકો તથા ઉદયપુર, રાજસમંદ, ચિત્તોડગઢ, પાલી અને સિરોહી જિલ્લાનાં આંશિક વિસ્તારોમાં રહેતા આદિજાતિનાં લોકોને બંધારણનાં 5મા પરિશિષ્ટ હેઠળ ઉપલબ્ધ સુરક્ષાત્મક પગલાંનો લાભ મળશે.
રાજસ્થાન રાજ્યના બાંસવાડા, ડુંગરપુર અને પ્રતાપગઢ નામના ત્રણેય સંપૂર્ણ, 9 સંપૂર્ણ તાલુકાઓ, 1 સંપૂર્ણ બ્લોક અને રાજસ્થાનનાં ઉદયપુર, રાજસમંદ, ચિત્તોડગઢ, પાલી અને સિરોહી જિલ્લાના 226 ગામને આવરી લેતી 46 સંપૂર્ણ ગ્રામ પંચાયતોનો આ અનુસૂચિત વિસ્તારોમાં સમાવેશ કરવામાં આવ્યો છે.
કેન્દ્ર અને રાજ્ય સરકારની હાલની યોજનાઓ હેઠળ અનુસૂચિત ક્ષેત્રોમાં ઝડપી વિકાસ હાથ ધરી શકાય તે માટે વધુ કેન્દ્રીત રીતે ધ્યાન આપવાનું રહેશે. અનુસૂચિત ક્ષેત્રો જાહેર કરવા માટે કોઈ વધારાનુ ભંડોળ જોડવાની જરૂર પડશે નહીં. તે જનજાતીય ઉપ-યોજનાનો હિસ્સો  બની રહેશે.
પૂષ્ઠભૂમિ
ભારતના બંધારણના 5માં પરિશિષ્ટના પરિચ્છેદ 6  મુજબ અનુસૂચિત ક્ષેત્રો એટલે એવાં ક્ષેત્રો કે, જેમને રાષ્ટ્રપતિનાં આદેશથી અનુસૂચિત ક્ષેત્રો જાહેર કરવામાં આવેલાં હોય. બધારણની 5મી અનુસૂચિ પરિચ્છેદ 6 અનુસાર રાષ્ટ્રપતિના હૂકમ દ્વારા કોઈ પણ સમયે, રાજ્યના રાજ્યપાલ સાથે સમીક્ષા કરીને રાજ્ય અથવા રાજ્યોનાં અનુસૂચિત ક્ષેત્રોમાં વધારો કે નાબૂદી કરી શકાય છે. સંબંધિત રાજ્યનાં રાજ્યપાલ સાથે વિચાર-વિમર્શ કર્યા પછી આવા પરિચ્છેદ હેઠળ કરવામાં આવેલ કોઈ પણ આદેશ કે હુકમથી અનુસૂચિત ક્ષેત્રો પુનઃવ્યાખ્યાયીત થશે.
અનુસૂચિત ક્ષેત્રોને સૌપ્રથમ વાર વર્ષ 1950માં અધિસૂચિત કરવામાં આવ્યા હતા. એ પછી 1981માં નવા જિલ્લાઓના પુનઃગઠન/રચનાને કારણે તથા અનુસૂચિત આદિજાતિની વસતીમાં ફેરફારોને કારણે રાજસ્થાન રાજ્યમાં અનુસૂચિત ક્ષેત્રો સુનિશ્ચિત કરતા આદેશો વર્ષ 2011ની વસતી ગણતરી અનુસાર બહાર પાડવામાં આવ્યા હતા.
NP/J.Khunt/GP/RP
(Visitor Counter : 278
ગૃહ મંત્રાલય
પદ્મ પુરસ્કાર-2022 માટે નામાંકન 15 સપ્ટેમ્બર, 2021 સુધી ખુલ્લુ છે
ગણતંત્ર દિવસ-2022ના પ્રસંગે જાહેર થનારા પદ્મ પુરસ્કારો માટે ઓનલાઈન નામાંકન/ભલામણો સ્વીકારાઈ રહી છે. પદ્મ પુરસ્કારો માટે નામાંકનની છેલ્લી તારીખ 15 સપ્ટેમ્બર, 2021 છે. પદ્મ પુરસ્કારો માટે નામાંકન/ભલામણો માત્ર પદ્મ પુરસ્કાર પોર્ટલ https://padmaawards.gov.in પર ઓનલાઈન પ્રાપ્ત કરી શકાશે.
પદ્મ પુરસ્કાર જેમકે પદ્મ વિભૂષણ, પદ્મ ભૂષણ અને પદ્મ શ્રી, દેશના સર્વોચ્ચ નાગરિક પુરસ્કારોમાં સામેલ છે. 1954માં સ્થાપિત, આ પુરસ્કારોની ઘોષણા દર વર્ષે ગણતંત્ર દિવસ પર કરવામાં આવે છે. આ પુરસ્કાર કલા, સાહિત્ય અને શિક્ષણ, રમતગમત, ચિકિત્સા, સામાજિક કાર્ય, વિજ્ઞાન અને એન્જિનિયરિંગ, જાહેર મામલાઓ, સેવા, વ્યાપાર અને ઉદ્યોગ, નાગરિક જેવા તમામ ક્ષેત્રો/વિષયોમાં વિશિષ્ટ અને અસાધારણ ઉપલબ્ધિઓ/સેવાના માટે ‘વિશિષ્ટ કામ’ને માન્યતા આપે છે. જાતિ, વ્યવસાય, પદ કે લિંગના ભેદભાવ વિના તમામ વ્યક્તિ આ પુરસ્કારો માટે પાત્ર બની શકે છે. ડોક્ટરો અને વિજ્ઞાનીઓ સિવાય જાહેર ઉપક્રમો સાથે કામ કરનારા સરકારી કર્મચારી પદ્મ પુરસ્કાર માટે પાત્ર નથી.
સરકાર પદ્મ પુરસ્કારોને ‘પીપલ્સ પદ્મ’માં તબદિલ કરવા પ્રતિબદ્ધ છે. આથી તમામ નાગરિકોને અનુરોધ છે કે સ્વ-નામાંકન સહિત નામાંકન/ભલામણો કરે.
નામાંકન/ભલામણોમાં તમામ ઉપરોક્ત ઉલ્લેખિત પદ્મ પોર્ટલ પર ઉપલબ્ધ પ્રારૂપમાં વિગતવાર નિર્દિષ્ટ એવી તમામ સંબંધિત વિગતો વર્ણનાત્મક સ્વરૂપે વિવરણ  હોવું જોઈએ જેમાં તેનીં / તેણીની તેના/તેણીના સંબંધિત ક્ષેત્ર/ડિસિપ્લીનમાંની વિશિષ્ટ અને અસાધારણ ઉપલબ્ધિઓ/સેવાને સ્પષ્ટ રીતે સામે લાવે.
ગૃહ મંત્રાલયે તમામ કેન્દ્રીય મંત્રાલયો/વિભાગો, રાજ્યો/કેન્દ્રશાસિત પ્રદેશોની સરકારો ભારત રત્ન અને પદ્મ વિભૂષણ પુરસ્કાર વિજેતાઓ, ઉત્કૃષ્ટતા સંસથાઓને અનુરોધ કર્યો છે કે એ પ્રતિભાશાળી વ્યક્તિઓની ઓળખ માટે નક્કર પ્રયાસો કરવામાં આવે કે જેમની ઉત્કૃષ્ટતા અને ઉપલબ્ધિઓને વાસ્તવમાં ઓળખ મળે કે જે મહિલાઓ, સમાજના નબળા વર્ગો, અનુસૂચિત જાતિ અને અનુસૂચિત જનજાતિ, દિવ્યાંગ લોકો અને એવા લોકો કે જેઓ નિઃસ્વાર્થભાવે સમાજની સેવા કરનારા કેમ ન હોય.
આ અંગે વધુ જાણકારી ગૃહ મંત્રાલયની વેબસાઈટ  પર ‘પુરસ્કાર અને પદક’ શીર્ષક હેઠળ ઉપલબ્ધ છે. આ પુરસ્કારો સંબંધિત કાયદા અને નિયમો વેબસાઈટ પર તેની અહીં આપેલી લિન્ક પર https://padmaawards.gov.in/AboutAwards.aspx ઉપલબ્ધ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી સાથે અમેરિકાના વિદેશ અને સંરક્ષણ મંત્રીઓની મુલાકાત
અમેરિકાના વિદેશ મંત્રી મહામહિમ માઇકલ આર. પોમ્પો અને સંરક્ષણ મંત્રી મહામહિમ ડૉ. માર્ક ટી. એસ્પરે આજે પ્રધાનમંત્રી શ્રી નરેન્દ્ર મોદીની મુલાકાત લીધી હતી.
તેઓએ અમેરિકાના રાષ્ટ્રપતિ તરફથી પ્રધાનમંત્રીને શુભેચ્છાઓ પાઠવી હતી. 2020ના ફેબ્રુઆરીમાં રાષ્ટ્રપતિ ટ્રમ્પની સફળ મુલાકાતને યાદ કરતાં પ્રધાનમંત્રીએ પણ શુભેચ્છાઓ પાઠવી હતી.
સચિવોએ પ્રધાનમંત્રીને તેમની દ્વિપક્ષીય બેઠકો અને આજે યોજાયેલા ફળદાયી ત્રીજા ભારત-યુએસ 2 + 2 સંવાદ અંગે માહિતગાર કર્યા હતા. તેઓએ અમેરિકા સરકારની ભારત સાથે મજબૂત સંબંધો બનાવવા અને એક સરખા દ્રષ્ટિકોણ અને લક્ષ્યોને સાકાર કરવા સાથે મળીને કામ કરવા માટે સતત રસ દાખવ્યો હતો.
પ્રધાનમંત્રીએ ત્રીજા 2 + 2 સંવાદના સફળ નિષ્કર્ષની પ્રશંસા કરી હતી. તાજેતરના વર્ષોમાં દ્વિપક્ષીય વ્યાપક વૈશ્વિક વ્યૂહાત્મક ભાગીદારીમાં બહુપક્ષીય વૃદ્ધિ વિશે પોતાનો સંતોષ વ્યક્ત કરતા તેમણે બંને દેશો વચ્ચે વિશ્વાસ, વહેંચાયેલા મૂલ્યો અને લોકોની વચ્ચે સ્થપાયેલા મજબૂત પારસ્પરિક સંબંધોને પાયાના ગણાવ્યા.
SD/GP/BT
(
ગૃહ મંત્રાલય
કેન્દ્રીય ગૃહ અને સહકારિતા મંત્રી શ્રી અમિત શાહે નેશનલ ડિઝાસ્ટર રિસ્પોન્સ ફોર્સ ને તેના 18મા સ્થાપના દિવસ પર શુભેચ્છા પાઠવી
NDRFની યાત્રા સાહસિકતા અને વ્યાવસાયિક શ્રેષ્ઠતા માટે પ્રતિબદ્ધતાના અનુકરણીય કાર્યોથી ભરપૂર છે
તેઓએ પોતાની જાતને જોખમમાં મૂકીને જે જીવ બચાવ્યા છે તેના માટે હું તેમને સલામ કરું છું
કેન્દ્રીય ગૃહ અને સહકારિતા મંત્રી શ્રી અમિત શાહે નેશનલ ડિઝાસ્ટર રિસ્પોન્સ ફોર્સ  ને દળના 18મા સ્થાપના દિવસ પર શુભેચ્છા પાઠવી છે.
એક ટ્વીટમાં શ્રી અમિત શાહે કહ્યું કે, “NDRFના બહાદુરોને દળના સ્થાપના દિવસ પર મારી શુભેચ્છાઓ. NDRFની યાત્રા સાહસિક અને વ્યાવસાયિક શ્રેષ્ઠતા માટે પ્રતિબદ્ધતાના અનુકરણીય કાર્યોથી ભરપૂર છે. તેમણે પોતાની જાતને જોખમમાં મૂકીને જે જીવ બચાવ્યા છે તેના માટે હું તેને સલામ કરું છું.
YP/GP/JD
(Visitor Counter : 123
શ્રમ અને રોજગાર મંત્રાલય
ઈપીએફઓએ ઉમંગ એપ દ્વારા પેન્શનરો માટે ‘વ્યૂ પેન્શન પાસબુક’ સેવા શરૂ કરી
નવી દિલ્હી, 03-05-2018
પોતાના સભ્યો અને હિતધારકોને વિવિધ રીતે ઈ-સેવાઓ પૂરી પાડવા માટે કર્મચારી ભવિષ્ય નિધિ સંગઠને એ હવે ‘ઉમંગ એપ’ દ્વારા એક નવી સેવા શરૂ કરી છે. ‘વ્યૂ પાસબુક’ વિકલ્પ પર ક્લિક કરીને સંબંધિત પેન્શનધારકોને પોતાનો પીપીઓ નંબર અને પોતાની જન્મ તારીખ નાંખવી પડે છે. આ માહિતી નાંખ્યા બાદ સંબંધિત પેન્શનધારકોના પોતાના રજીસ્ટર્ડ મોંબાઈલ નંબર પર એક ઓટીપી આવશે. આ ઓટીપી નાંખ્યા બાદ ‘પેન્શનર પાસબુક’, સંબંધિત પેન્શનરોની માહિતી જેવી કે, નામ, જન્મતારીખ અને તેમના ખાતામાં નાંખવામાં આવેલી પેન્શનની રકમ સંબંધિત માહિતી બતાવશે. આપના ખાતામાં નાણાકીય વર્ષ પ્રમાણે આપ સંપૂર્ણ માહિતી ડાઉનલોડ પણ કરી શકશો.
ઈપીએફઓની જે અન્ય ઈ-સેવાઓ ઉમંગ એપ દ્વારા પહેલા ઉપલબ્ધ હતી તેમાં કર્મચારી કેન્દ્રિત સેવાઓ , નિયોક્તા કેન્દ્રિત સેવાઓ, એસએમએસ દ્વારા ખાતાની માહિતી, મિસ્ડ કોલ આપીને ખાતાની માહિતી, પેન્શનરોને અપાતી સેવાઓ  અને ઈ-કેવાયસી  વગેરે સામેલ છે.
NP/J.Khunt/GP
(Visitor Counter : 217
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 137.67 કરોડ લોકોને રસી આપવામાં આવી
ભારતમાં સક્રિય કેસનું ભારણ 82,267 થયું, 572 દિવસમાં સૌથી ઓછું
સક્રિય કેસ કુલ કેસનાં 1% કરતા ઓછા છે, હાલમાં 0.24% છે, માર્ચ 2020 પછી સૌથી ઓછા
સાજા થવાનો દર હાલમાં 98.39% નોંધાયો, માર્ચ 2020થી સૌથી વધુ
છેલ્લા 24 કલાકમાં 8,077 દર્દીઓ સાજા થયા, કુલ વધીને 3,41,87,017 દર્દીઓ સાજા થયા
છેલ્લા 24 કલાકમાં ભારતમાં 6,563 નવા કેસ નોંધાયા
દૈનિક પોઝિટિવીટી દર 0.75% પહોંચ્યો, છેલ્લા 77 દિવસથી 2% કરતા ઓછો
સાપ્તાહિક પોઝિટિવીટી દર છેલ્લા 36 દિવસથી 1% કરતા ઓછો થઈ ગયો છે, હાલમાં 0.60% છે
કુલ 66.51 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
પ્રધાનમંત્રીનું કાર્યાલય
પ્રધાનમંત્રીએ રોહિત સરદાનાના નિધન અંગે દુઃખ વ્યક્ત કર્યું
પ્રધાનમંત્રી નરેન્દ્ર મોદીએ પત્રકાર રોહિત સરદાનાના નિધન અંગે દુઃખ વ્યક્ત કર્યું.
એક ટ્વીટમાં શ્રી મોદીએ કહ્યું:
“રોહિત સરદાનાએ આપણાથી ખૂબ જલદીથી વિદાય લઈ ગયા છે. ઊર્જાસભર, ભારતની પ્રગતિ માટે ઉત્સાહી અને ઉદાર હૃદય ધરાવતો આત્મા, રોહિતને અસંખ્ય લોકો દ્વારા યાદ કરવામાં આવશે. તેમના અકાળ અવસાનથી મીડિયા જગતમાં એક મોટી ખોટ વર્તાશે તેમના પરિવાર, મિત્રો અને પ્રશંસકો પ્રત્યે સંવેદના. ઓમ શાંતિ. "
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 169.63 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 11,08,938 થયું
સક્રિય કેસનું ભારણ હાલમાં 2.62% છે
સાજા થવાનો દર હાલમાં 96.19% નોંધાયો
છેલ્લા 24 કલાકમાં 1,99,054 દર્દીઓ સાજા થયા, કુલ વધીને 4,06,60,202 દર્દીઓ સાજા થયા
છેલ્લા 24 કલાકમાં ભારતમાં 83,876 નવા કેસ નોંધાયા
દૈનિક પોઝિટિવીટી દર 7.25% પહોંચ્યો
સાપ્તાહિક પોઝિટિવીટી દર હાલમાં 9.18% છે
કુલ 74.15 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 11,56,363 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 159
પ્રધાનમંત્રીનું કાર્યાલય
પ્રધાનમંત્રીએ સિક્કિમ, અરૂણાચલ પ્રદેશ અને ત્રિપુરામાં એકિકૃત આદેશ અને નિયંત્રણ કેન્દ્રોનો શિલાન્યાસ કર્યો
પ્રધાનમંત્રી શ્રી નરેન્દ્ર મોદીએ નવી દિલ્હીથી વીડિયો કોન્ફરેન્સ મારફતે પૂર્વોત્તરનાં પાંચ સ્માર્ટ શહેરોમાં એકિકૃત આદેશ અને નિયંત્રણ કેન્દ્રનો શિલાન્યાસ કર્યો હતો.
પ્રધાનમંત્રીએ સિક્કિમનાં નામચી અને ગંગટોક, અરૂણાચલ પ્રદેશનાં ઇટાનગર અને પાસીઘાટ તથા ત્રિપુરાનાં અગરતલામાં આદેશ અને નિયંત્રણ કેન્દ્રના શિલાન્યાસ માટે ડિઝિટલી તકતીનું અનાવરણ કર્યું હતું.
NP/J.Khunt/GP/RP
(Visitor Counter : 136
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રમાં હોસ્પિટલમાં આગની દુર્ઘટનામાં જીવ ગુમાવનારાઓ પ્રત્યે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મહારાષ્ટ્રના અહમદનગરની હોસ્પિટલમાં આગ લાગવાથી મૃત્યુ પામેલા લોકો પ્રત્યે ઊંડો શોક વ્યક્ત કર્યો.
પ્રધાનમંત્રી શ્રીએ એક ટ્વીટમાં કહ્યું;
“મહારાષ્ટ્રના અહમદનગરમાં હોસ્પિટલમાં આગથી લોકોનાં મોતથી અત્યંત દુઃખી છું. તેમના શોકગ્રસ્ત પરિવારજનોને સાંત્વના. ઘાયલો ઝડપભેર સ્વસ્થ થાય એવી પ્રાર્થના.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીની ક્વાડ લીડર્સ સમિટમાં સહભાગિતા
પ્રધાનમંત્રી શ્રી નરેન્દ્ર મોદીએ 20 મે 2023ના રોજ જાપાનના હિરોશિમામાં ત્રીજી વ્યક્તિગત ક્વાડ લીડર્સ સમિટમાં ઓસ્ટ્રેલિયાના પ્રધાનમંત્રી એન્થોની અલ્બેનીઝ, જાપાનના પ્રધાનમંત્રી ફ્યુમિયો કિશિદા અને યુનાઇટેડ સ્ટેટ્સ ઓફ અમેરિકાના રાષ્ટ્રપતિ જોસેફ બિડેન સાથે ભાગ લીધો હતો.
નેતાઓએ ઈન્ડો-પેસિફિકના વિકાસ વિશે ફળદાયી સંવાદ કર્યો જેણે તેમના સહિયારા લોકતાંત્રિક મૂલ્યો અને વ્યૂહાત્મક હિતોની પુષ્ટિ કરી. મુક્ત, ખુલ્લા અને સમાવિષ્ટ ઈન્ડો-પેસિફિક માટે તેમના વિઝન દ્વારા માર્ગદર્શન મેળવીને, તેઓએ સાર્વભૌમત્વ, પ્રાદેશિક અખંડિતતા અને વિવાદોના શાંતિપૂર્ણ નિરાકરણના સિદ્ધાંતોને જાળવી રાખવાના મહત્વનો પુનરોચ્ચાર કર્યો. આ સંદર્ભમાં, તેઓએ ક્વાડ લીડર્સનું વિઝન સ્ટેટમેન્ટ – ઈન્ડો-પેસિફિક માટે સ્થાયી ભાગીદારી રજૂ કરી જે તેમના સિદ્ધાંતવાદી અભિગમને સ્પષ્ટ કરે છે.
ઈન્ડો-પેસિફિકની સ્થિતિસ્થાપકતા અને સમૃદ્ધિને મજબૂત કરવા માટે નેતાઓએ નીચેની પહેલોની જાહેરાત કરી જે આ પ્રદેશની વિકાસ પ્રાથમિકતાઓને પૂરક બનાવશે:
A. ક્લીન એનર્જી સપ્લાય ચેઇન્સ ઇનિશિયેટિવ જે સંશોધન અને વિકાસને સરળ બનાવશે અને ઇન્ડો-પેસિફિકના ઊર્જા સંક્રમણને સમર્થન આપશે. વધુમાં, સ્વચ્છ ઊર્જા પુરવઠા શૃંખલાના વિકાસ પર પ્રદેશ સાથે જોડાણને માર્ગદર્શન આપવા માટે સ્વચ્છ ઊર્જા પુરવઠા શૃંખલાના ક્વાડ સિદ્ધાંતોને મંજૂરી આપવામાં આવી હતી.
B. ક્ષેત્રના નીતિ નિર્માતાઓ અને પ્રેક્ટિશનરોને તેમના દેશોમાં ટકાઉ અને સધ્ધર ઈન્ફ્રાસ્ટ્રક્ચરની રચના, નિર્માણ અને સંચાલન કરવા માટે સમર્થન આપવા માટે ‘ક્વાડ ઈન્ફ્રાસ્ટ્રક્ચર ફેલોશિપ પ્રોગ્રામ’.
C. આ નિર્ણાયક નેટવર્કને સુરક્ષિત અને વૈવિધ્યીકરણ કરવા માટે દરિયાની અંદરના કેબલની ડિઝાઇન, ઉત્પાદન, બિછાવ અને જાળવણીમાં ક્વાડની સામૂહિક કુશળતાનો લાભ લેવા માટે ‘કેબલ કનેક્ટિવિટી અને સ્થિતિસ્થાપકતા માટે ભાગીદારી’.
D. પલાઉમાં નાના પાયે ORAN જમાવટ માટે ક્વાડ સપોર્ટ, પેસિફિક પ્રદેશમાં પ્રથમ. તેઓએ ઓપન, ઇન્ટરઓપરેબલ અને સુરક્ષિત ટેલિકોમ પ્લેટફોર્મમાં ઉદ્યોગના રોકાણને ટેકો આપવા માટે ORAN સુરક્ષા રિપોર્ટ પણ બહાર પાડ્યો.
E. ક્વાડ ઇન્વેસ્ટર્સ નેટવર્કને વ્યૂહાત્મક ટેક્નોલોજીમાં રોકાણની સુવિધા આપવા માટે ખાનગી ક્ષેત્રની આગેવાની હેઠળના પ્લેટફોર્મ તરીકે શરૂ કરવામાં આવ્યું છે.
F. નેતાઓએ ગયા વર્ષે ટોક્યોમાં તેમની સમિટમાં જાહેર કરાયેલ મેરીટાઇમ ડોમેન અવેરનેસ માટે ઇન્ડો-પેસિફિક પાર્ટનરશિપની પ્રગતિને આવકારી હતી. તેઓએ નોંધ્યું હતું કે આ કાર્યક્રમ હેઠળ દક્ષિણ પૂર્વ અને પેસિફિકમાં ભાગીદારો સાથે ડેટા શેરિંગ ચાલી રહ્યું છે અને ટૂંક સમયમાં હિંદ મહાસાગર ક્ષેત્રના ભાગીદારોને સામેલ કરશે. પ્રધાનમંત્રીએ આ વિસ્તાર સાથે માંગ આધારિત વિકાસ સહકાર માટેનો ભારતનો અભિગમ આ પ્રયાસોમાં કેવી રીતે યોગદાન આપી રહ્યો છે તે પ્રકાશિત કર્યું.
નેતાઓ યુએન, તેના ચાર્ટર અને તેની એજન્સીઓની અખંડિતતા જાળવવાની જરૂરિયાત પર સંમત થયા હતા. તેઓ સ્થાયી અને અસ્થાયી એમ બંને શ્રેણીઓમાં UNSC સભ્યપદના વિસ્તરણ સહિત બહુપક્ષીય પ્રણાલીને મજબૂત અને સુધારવાના તેમના પ્રયાસો ચાલુ રાખવા પર સંમત થયા હતા.
પ્રધાનમંત્રીએ ક્વાડના રચનાત્મક કાર્યસૂચિને મજબૂત કરવા અને પ્રદેશ માટે મૂર્ત પરિણામો આપવાના મહત્વ પર ભાર મૂક્યો હતો. નેતાઓ તેમના નિયમિત સંવાદ ચાલુ રાખવા અને ક્વાડ જોડાણની ગતિ જાળવી રાખવા સંમત થયા. આ સંદર્ભમાં, પ્રધાનમંત્રીએ 2024માં આગામી ક્વાડ સમિટ માટે ક્વાડ લીડર્સને ભારતમાં આમંત્રણ આપ્યું હતું.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિદ્યુત મંત્રાલય
ભારતે BIMSTEC એનર્જી સેન્ટર ના ગવર્નિંગ બોર્ડની પ્રથમ બેઠકનું આયોજન કર્યું
- ભારતની "નેબરહુડ ફર્સ્ટ" અને "એક્ટ ઈસ્ટ" નીતિઓ મીટિંગ દરમિયાન હાઈલાઈટ કરવામાં આવી અને BIMSTEC દેશો એકબીજા પાસેથી શીખી શકે તેવા ક્ષેત્રોનો સ્નેપશોટ રજૂ કર્યો
- ભારતે ભારતમાં BIMSTEC એનર્જી સેન્ટર  ની સ્થાપના કરવા પર એક પ્રેઝન્ટેશન આપ્યું અને જણાવ્યું કે BECને સેન્ટ્રલ પાવર રિસર્ચ ઇન્સ્ટિટ્યૂટ , બેંગલુરુના પરિસરમાં રાખવામાં આવશે.
- આ બેઠકમાં "ભારત પ્રજાસત્તાક સરકાર અને BIMSTEC સચિવાલય વચ્ચેના યજમાન દેશ કરાર" પરની નોંધ પર વિચારણા કરવામાં આવી અને તેને અંતિમ સ્વરૂપ આપવામાં આવ્યું અને તેને BIMSTECની કાયમી કાર્ય સમિતિની સાતમી બેઠકમાં વિચારણા માટે ભલામણ કરવામાં આવી.
- તમામ સભ્ય દેશોએ BIMSTEC એનર્જી સેન્ટરના ગવર્નિંગ બોર્ડની પ્રથમ બેઠકના આયોજન માટે ભારતના પ્રયાસોની પ્રશંસા કરી હતી અને વ્યક્ત કર્યો હતો કે BIMSTECની આવી બેઠકો વધુ વાર થઈ શકે છે.
ભારતે 27 ફેબ્રુઆરી, 2023 ના રોજ બેંગલુરુની શાંગી-લા હોટેલમાં BIMSTEC એનર્જી સેન્ટર  ના ગવર્નિંગ બોર્ડની પ્રથમ બેઠકનું આયોજન કર્યું હતું. શ્રી અજય તિવારી, પાવર મંત્રાલયના અધિક સચિવ અને BECના ગવર્નિંગ બોર્ડના અધ્યક્ષે BIMSTEC સભ્ય દેશોના પ્રતિનિધિઓનું સ્વાગત કર્યું. તેમણે BIMSTEC દેશો વચ્ચે હાલના સહકારની પૃષ્ઠભૂમિ વિશે સંક્ષિપ્ત માહિતી આપી હતી.
તમામ BIMSTEC દેશો એટલે કે બાંગ્લાદેશ, ભૂતાન, ભારત, મ્યાનમાર, નેપાળ, શ્રીલંકા અને થાઈલેન્ડે BIMSTEC સચિવાલયની સાથે આ બેઠકમાં સક્રિયપણે ભાગ લીધો છે. તેના તમામ સભ્ય દેશોએ લાંબા અંતર પછી આ બેઠક યોજવાની પ્રશંસા કરી હતી.
આ બેઠક દરમિયાન ભારતની "નેબરહુડ ફર્સ્ટ" અને "એક્ટ ઈસ્ટ" નીતિઓની રૂપરેખા આપવામાં આવી હતી. તેણે એવા ક્ષેત્રોનો સ્નેપશોટ પણ રજૂ કર્યો જેમાં BIMSTEC દેશો એકબીજા પાસેથી શીખી શકે.
BIMSTEC એનર્જી સેન્ટરના યજમાન તરીકે ભારતે તેના દેશમાં BIMSTEC એનર્જી સેન્ટર  ની સ્થાપના અંગે રજૂઆત કરી હતી. વધુમાં, સભ્ય દેશોને જાણ કરવામાં આવી હતી કે બેંગલુરુમાં સેન્ટ્રલ પાવર રિસર્ચ ઇન્સ્ટિટ્યૂટ  ના પરિસરમાં BECની સ્થાપના કરવામાં આવશે.
શ્રી ઘનશ્યામ પ્રસાદ, ચેરમેન, સેન્ટ્રલ ઇલેક્ટ્રિસિટી ઓથોરિટી  ને BIMSTEC એનર્જી સેન્ટરના પ્રથમ એક્ઝિક્યુટિવ ડિરેક્ટર તરીકે નિયુક્ત કરવામાં આવ્યા હતા. આ બેઠકમાં "ભારત સરકાર અને BIMSTEC સચિવાલય વચ્ચેના યજમાન દેશ કરાર" પર વિચારણા કરવામાં આવી અને તેને અંતિમ સ્વરૂપ આપવામાં આવ્યું. આ સાથે, BIMSTEC સ્ટેન્ડિંગ વર્કિંગ કમિટીની 7મી બેઠકમાં વિચારણા માટે ભલામણ કરવામાં આવી હતી.
BIMSTEC ક્ષેત્રમાં વર્તમાન ઊર્જા પરિદ્રશ્યને ધ્યાનમાં રાખીને, બેઠકમાં BECની વિશેષ શાખાઓ હેઠળ વધારાના ક્ષેત્રો ઉમેરવાની ભલામણ કરવામાં આવી હતી. આ છે  સાયબર સુરક્ષા,  ગ્રીન હાઇડ્રોજન અને  ઊર્જા રૂપાંતરણ.
સભ્ય દેશોએ BIMSTEC એનર્જી સેન્ટરના ગવર્નિંગ બોર્ડની પ્રથમ બેઠકનું આયોજન કરવાના ભારતના પ્રયાસોની પ્રશંસા કરી હતી. આ સિવાય તમામ દેશોએ BIMSTECની આવી બેઠકો નિયમિત અંતરે યોજવાની શક્યતા પણ વ્યક્ત કરી હતી.
YP/GP/JD
(Visitor Counter : 165
પ્રધાનમંત્રીનું કાર્યાલય
પ્રધાનમંત્રી શ્રીની ફિનલેન્ડના પ્રધાનમંત્રી સાથે મુલાકાત
પ્રધાનમંત્રી શ્રી નરેન્દ્ર મોદીએ ફિનલેન્ડના પ્રધાનમંત્રી શ્રી મહામહિમ કુ. સન્ના મારિન સાથે કોપનહેગનમાં 2જી ભારત-નોર્ડિક સમિટની દરમિયાન મુલાકાત કરી. બંને નેતાઓ વચ્ચે આ પ્રથમ રૂબરૂ મુલાકાત હતી.
બંને પક્ષોએ 16 માર્ચ, 2021ના રોજ યોજાયેલી દ્વિપક્ષીય વર્ચ્યુઅલ સમિટના પરિણામોના અમલીકરણમાં થયેલી પ્રગતિ પર સંતોષ વ્યક્ત કર્યો હતો.
બંને નેતાઓએ નોંધ્યું હતું કે વિજ્ઞાન અને શિક્ષણમાં સ્થિરતા, ડિજિટલાઇઝેશન અને સહકાર જેવા ક્ષેત્રો દ્વિપક્ષીય ભાગીદારીના મહત્વના આધારસ્તંભ છે. તેઓએ AI, ક્વોન્ટમ કમ્પ્યુટિંગ, ભાવિ મોબાઈલ ટેક્નોલોજી, ક્લીન ટેક્નોલોજી અને સ્માર્ટ ગ્રીડ જેવી નવી અને ઉભરતી ટેક્નોલોજીના ક્ષેત્રોમાં સહકાર વિસ્તારવાની તકો અંગે ચર્ચા કરી.
પ્રધાનમંત્રીએ ફિનિશ કંપનીઓને ભારતીય કંપનીઓ સાથે ભાગીદારી કરવા અને ભારતીય બજાર ખાસ કરીને ટેલિકોમ ઈન્ફ્રાસ્ટ્રક્ચર અને ડિજિટલ ટ્રાન્સફોર્મેશનમાં પ્રસ્તુત કરેલી વિપુલ તકોનો લાભ લેવા આમંત્રણ આપ્યું.
પ્રાદેશિક અને વૈશ્વિક વિકાસ અને આંતરરાષ્ટ્રીય સંસ્થાઓમાં વધુ સહકાર પર પણ ચર્ચાઓ થઈ.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 3 જાન્યુઆરી, 2019ના રોજ પંજાબની મુલાકાતે
જલંધરમાં ભારતીય વિજ્ઞાન કોંગ્રેસના 106માં સંસ્કરણનું ઉદઘાટન કરશે
પ્રધાનમંત્રી શ્રી નરેન્દ્ર મોદી 3 જાન્યુઆરી, 2019ના રોજ પંજાબની મુલાકાત લેશે.
તેઓ 3 જાન્યુઆરી, 2019ના રોજ જલંધરમાં ભારતીય વિજ્ઞાન કોંગ્રેસ -2019ના 106માં સંસ્કરણનું ઉદઘાટન કરશે. આ અવસર પર તેઓ ઉદઘાટન સંબોધન રજૂ કરશે. પ્રધાનમંત્રી પંજાબમાં ગુરદાસપુર જશે અને ત્યાં એક જાહેર સભાને સંબોધન પણ કરશે.
દેશભરમાં વિજ્ઞાન, પ્રૌદ્યોગિકી અને નવાચારની ભાવનાને પ્રોત્સાહન આપવા માટેનાં તેમના દ્રષ્ટિકોણને આગળ વધારતા પ્રધાનમંત્રી શ્રી નરેન્દ્ર મોદી પ્રધાનમંત્રી બન્યા પછી આ પાંચમા ભારતીય વિજ્ઞાન કોંગ્રેસને સંબોધન કરશે. ભૂતકાળમાં તેમણે 2018માં આઈએસસીના 105માં, 2017માં 104મા, 2016માં 103માં અને 2015માં 102માં સંસ્કરણમાં તેમણે ઉદઘાટન સંબોધન પ્રસ્તુત કર્યું હતું.
J.Khunt/GP/RP
(Visitor Counter : 145
પ્રધાનમંત્રીનું કાર્યાલય
આપણા રાષ્ટ્રના યુવાનોને સશક્ત બનાવવા એ અમારી સરકારના કાર્યનું કેન્દ્ર છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ દરેક યુવાનોની આકાંક્ષાઓ પૂર્ણ થાય તેવી ઇકોસિસ્ટમ બનાવવાની સરકારની પ્રતિબદ્ધતા વિશે લેખો, ગ્રાફિક્સ, વીડિયો અને માહિતી શેર કરી છે.
પ્રધાનમંત્રી ટ્વિટ કર્યું: "આપણા રાષ્ટ્રના યુવાનોને સશક્ત બનાવવા એ અમારી સરકારના કાર્યનું કેન્દ્ર છે. વિવિધ ક્ષેત્રોમાં, અમે એક ઇકોસિસ્ટમ બનાવવા માટે પ્રતિબદ્ધ છીએ જ્યાં દરેક યુવાનોની આકાંક્ષાઓ પૂર્ણ થાય. #9YearsOfEmpoweringYouth"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ અમેરિકાના રાષ્ટ્રપતિ પદની ચૂંટણી જીતવા બદલ જો બાઇડેનને અભિનંદન આપ્યા
પ્રધાનમંત્રી શ્રી નરેન્દ્ર મોદીએ અમેરિકાના રાષ્ટ્રપતિ પદની ચૂંટણી જીતવા બદલ જો બાઇડેનને અભિનંદન પાઠવ્યા છે.
પ્રધાનમંત્રીએ કહ્યું હતું કે, "જો બાઇડેન, તમારી અદભૂત જીત બદલ અભિનંદન! ઉપરાષ્ટ્રપતિ તરીકે ભારત-અમેરિકા સંબંધોને મજબૂત બનાવવામાં તમારું યોગદાન મહત્વપૂર્ણ અને અમૂલ્ય હતું. ભારત-અમેરિકા સંબંધોને વધુ ઉંચાઈ પર લઈ જવા માટે હું ફરીવાર એક સાથે મળીને કામ કરવા ઇચ્છું છું."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રપતિ શેખ ખલિફા બિન ઝાયેદ અલ નાહ્યાનને યુએઇના રાષ્ટ્રપતિ તરીકે ફરી ચૂંટાવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ રાષ્ટ્રપતિ શેખ ખલિફા બિન ઝાયેદ અલ નાહ્યાનને યુએઇના રાષ્ટ્રપતિ તરીકે ફરી ચૂંટાવા બદલ અભિનંદન પાઠવ્યા હતા.
પ્રધાનમંત્રીએ કહ્યુ કે, “રાષ્ટ્રપતિ શેખ ખલિફા બિન ઝાયેદ અલ નાહ્યાનને યુએઇના રાષ્ટ્રપતિ તરીકે ફરી ચૂંટાવા બદલ અમારા તરફથી અભિનંદન. મને વિશ્વાસ છે કે એમને ગતિશીલ અને દૂરદર્શી નેતૃત્વમાં આપણી મિત્રતા અને વ્યાપક વ્યૂહાત્મક ભાગીદારી આગળ વધતી રહેશે.”
NP/DS/RP
(Visitor Counter : 81